POLITINIO IR SAUGUMO KOMITETO SPRENDIMAS ESPM/2/2007
2007 m. gruodžio 18 d.
dėl Europos Sąjungos planavimo grupės (EUPT Kosovo) vadovo skyrimo
(2007/888/BUSP)
POLITINIS IR SAUGUMO KOMITETAS,
atsižvelgdamas į Europos Sąjungos sutartį, ypač į jos 25 straipsnio trečią pastraipą,
atsižvelgdamas į 2006 m. balandžio 10 d. Tarybos bendruosius veiksmus 2006/304/BUSP dėl ES planavimo grupės (EUPT Kosovo) įsteigimo galimai ES krizių valdymo operacijai Kosove teisinės valstybės srityje ir galimose kitose srityse (1), ypač į jų 6 straipsnį,
atsižvelgdamas į 2007 m. lapkričio 29 d. Tarybos bendruosius veiksmus 2007/778/BUSP, iš dalies keičiančius ir pratęsiančius Bendruosius veiksmus 2006/304/BUSP dėl ES planavimo grupės (EUPT Kosovo) įsteigimo galimai ES krizių valdymo operacijai Kosove teisinės valstybės srityje ir galimose kitose srityse (2),
kadangi:
Bendrųjų veiksmų 2006/304/BUSP 6 straipsnyje numatyta, kad Taryba įgalioja Politinį ir saugumo komitetą priimti atitinkamus sprendimus pagal Sutarties 25 straipsnį, įskaitant sprendimą Generalinio sekretoriaus-vyriausiojo įgaliotinio pasiūlymu skirti ES planavimo grupės (EUPT Kosovo) vadovą.
Generalinis sekretorius-vyriausiasis įgaliotinis pasiūlė skirti Roy REEVE,
NUSPRENDĖ:
1 straipsnis
Roy REEVE skiriamas ES planavimo grupės (EUPT Kosovo) galimai ES krizių valdymo operacijai Kosove teisinės valstybės srityje ir galimose kitose srityse vadovu.
2 straipsnis
Šis sprendimas įsigalioja nuo 2008 m. sausio 1 d.
Jis taikomas iki 2008 m. kovo 31 d.
Priimta Briuselyje, 2007 m. gruodžio 18 d.